Mužská dvojhra na US Open 2007

Deň 1:27. august

Prvý hrací deň videl ľahké víťazstvo Feliciana Lópeza nad 21. nasadeným Ferrerom, 6-3, 6-4, 6-4. Max Mirnyj porazil turnajovú 18 Marcosa Baghdatisa 6-3, 7-5, 3-6, 7-6 (6), keď Mirnyj dokázal otočiť nepriaznivo sa vyvijajúci tiebreak v piatom sete z 1-5 na 8-6. Držiteľ divokej karty John Isner v štvorsetovom zápase porazil nasadeného Jarkka Nieminena. Guillermo Cañas potreboval štyri sety proti Hidalgovi, kým Fernando Verdasco otočil zápas zo stavu 0:2 na sety proti Mathieuovi, 1-6, 3-6, 6-4, 6-3, 6-3. Scoville Jenkins prehral so svetovou a turnajovou jednotkou Federerom. Donald Young vyhral prvý zápas na US Open, porazil Guccioneho, 6-7 (2), 6-3, 6-2, 6-3. Slovenský tenista Dominik Hrbatý v päťsetovej bitke podľahol Kórejčanovi I Hjung-tchäk a z ďalších bojov vypadol. Z nemeckého súboja vyšiel víťazne kvalifikant Philipp Petzschner.

Deň 2:28. august

Druhý hrací deň nepriniesol žiadne veľké prekvapenia. Z nasadených vypadli len Filippo Volandri, ktorý v štyroch setoch podľahol Llodrovi a Ivo Karlović, ktorý zviedol päťsetovú bitku s Clémentom. Nasadení favoriti James Blake, Lleyton Hewitt, Novak Đoković, Andy Roddick, Ivan Ljubičić, David Ferrer, Juan Ignacio Chela a David Nalbandian na svoj postup potrebovali iba tri sety. Do druhého kola postúpil aj držiteľ divokej karty Wayne Odesnik.

Deň 3:29. august

Najväčším prekvapením tretieho hracieho dňa bolo vypadnutie nasadenej sedmičky Fernanda Gonzáleza, ktorý nestačil na Rusa Gabašviliho a podľahol mu v piatich setoch. Spolu s ním vypadli aj nasadení Dmitrij Tursunov, ktorý podľahol veteránovi Henmanovi a Potito Starace, cez ktorého postúpil mladý Lotyš Ernests Gulbis. Trochu sa potrápila svetová a turnajová dvojka Rafael Nadal, ktorý na postup cez Jonesa potreboval štyri sety. Naopak tri sety na postup sta4ili Moyovi, Južnému, Robredovi a Safinovi, ktorému ale Kanaďan Frank Dancevic žiadny nedaroval ľahko. Do tretieho kola postúpili Roger Federer a domáci držiteľ divokej karty John Isner.

Deň 4:30. august

Vo štvrtý hrací deň vypadli nasadení Richard Gasquet a Guillermo Cañas. Gasquet wzdal mladému Američanovi Youngovi a Cañas prehral s Kórejčanom I Hjung-tchäk. Dlhé päťsetové súboje zviedli Feliciano López s Igorom Andrejevom, Andy Murray s Jonasom Björkmanom a Fabrice Santoro s Jamesom Blakom. Z postupu sa nakoniec tešili López, Murray a Blake. Ľahko v troch setoch naopak postúpili Tomáš Berdych, Fernando Verdasco, Stefan Koubek a Nikolaj Davydenko. Roddickovi a Almagrovi súperi zápas po treťom resp. v treťom sete vzdali. Do tretieho kola sa dostal aj Švéd Thomas Johansson.

Deň 5:31. august

Zvyšné zápasy druhého kola priniesli viaceré vypadnutia nasadených hráčov. S turnajom sa rozlúčili Michail Južnyj po prehre s Philippom Kohlschreiberom, Lleyton Hewitt, ktorý nestačil na Agustína Calleriho, Marat Safin, ktorého porazil Stanislas Wawrinka a Jürgen Melzer, ktorý podľahol Del Potrovi. Naopak Carlos Moyà, David Nalbandian, Juan Ignacio Chela, Ivan Ljubičić a Rafael Nadal potrebovali na postup len tri sety. Favoriti Tommy Robredo a Novak Đoković zviedli päťsetové bitky. Đoković postúpil až po výhre v tiebreaku piateho setu. Druhé kolo bolo konečnou stanicou aj pre britského veterána Tima Henmana.

Deň 6:1. september

V zápasoch tretieho kola hornej polovice pavúka postupovali favoriti. Vypadol len Andy Murray, ktorý prehral s Kórejčanom I Hjung-tchäk. Roger Federer síce prehral prvý set s Isnerom, ale v ďalších troch už dominoval. Andy Roddick, Tomáš Berdych a Nikolaj Davydenko potrebovali na postup iba tri sety. Najviac sa potrápil Tommy Haas, ktorý nad Grosjeanom vyhral až po piatich setoch.

Deň 7:2. september

V zápasoch tretieho kola dolnej polovice pavúka postupovali väčšinou favoriti. Vypadol len Tommy Robredo, ktorý prekvapujúco hladko prehral s Ernestsom Gulbisom a Ivan Ljubičić, ktorý v piatich setoch podľahol Chelovi. Päť setov na výhru potrebovali aj Carlos Moyà, Stanislas Wawrinka a David Ferrer, ktorý odvrátil aj jeden mečbal. Rafael Nadal, Novak Đoković a Juan Mónaco naopak postúpili hladko v troch setoch.

Deň 8:3. september

Do štvrťfinále postúpil najvyššie nasadený Roger Federer a piaty nasadený Andy Roddick, ktorému vzdal Tomáš Berdych v druhom sete. Druhá americká nádej James Blake podľahla Haasovi v piatich setoch, keď tiebreak piateho setu prehrala 4:7. Štvoricu doplnil Nikolaj Davydenko po hladkej výhre nad I Hjung-tchäk z Južnej Kórei.

Deň 9:4. september

Zostávajúce štyri zápasy 4. kola priniesli jedno prekvapenie a tri víťazstvá favoritov. David Ferrer prekvapivo zdolal svetovú a turnajovú dvojku Rafaela Nadala v štyroch setoch. Carlos Moyà si poradil s prekvapením turnaja Ernestsom Gulbisom, Novak Đoković vyhral nad Juanom Mónacom a Juan Ignacio Chela zviedol víťaznú päťsetovú bitku s Wawrinkom.

Deň 10:5. september

V dvoch štvrťfinálových stretnutiach zvíťazili favoriti v troch setoch. Nikolaj Davydenko porazil Tommyho Haasa a Roger Federer Andyho Roddicka.

Deň 11:6. september

V zostávajúcich dvoch štvrťfinálových stretnutiach zvíťazili favoriti v troch setoch. David Ferrer porazil Juana Ignacia Chelu a Novak Đoković Carlosa Moyu.

Deň 13:8. september

Semifinálové zápasy priniesli trojsetové bitky, v ktorých zvíťazili favoriti. Najskôr si Novak Đoković hladko poradil so Španielom Davidom Ferrerom 6:4, 6:4, 6:3. V druhom nedokázal Nikolaj Davydenko ani po desiatykrát poraziť Rogera Federera a po prehre 5:7, 1:6, 5:7 sa s turnajom rozlúčil.

Deň 14:9. september

Finálový zápas vyhral Roger Federer. Prv0 dva sety skončili v tiebreaku, keď Novak Đoković nevyužil v prvom sete 5 a v druhom 2 setboly. Obidva tiebreaky vyhral Federer. V treťom sete prišiel rozhodujúci brak v desiatej hre a Roger Federer získal štvrtý titul z US Open po sebe.